Heti üzenet 2018 április 2

Az Isten vezetéséről

*Róm 8:14 Mert akiket Isten Szelleme vezérel, azok Istennek fiai.*

Egyszerű ugye?

Akiket nem a Szent Szellem vezérel, azok - ezek szerint - nem Istennek fiai.

Vagy-vagy. Mindkettő egyszerre nem lehetséges.

*Róm 8:15 Mert nem kaptatok szolgaság szellemét ismét a félelemre, hanem a fiúságnak Szellemét kaptátok, a ki által kiáltjuk: Abbá, Atyám!*

*Róm 8:16 Ez a Szellem bizonyságot tesz a mi szellemünkkel együtt, hogy Isten gyermekei vagyunk.*

Mindazáltal lehetséges nem figyelni Isten Szellemére, megoltani Őt, megszomorítani.

Ilyenkor nyilvánvalóan, nem az Úr akaratában jár az embernek fia, hanem földi, lelki, vagy ördögi módon cselekszik. /Jak.3:15. Csia Biblia/

*1Ján 4:18 A szeretetben nincsen félelem; sőt a teljes szeretet kiűzi a félelmet, mert a félelem gyötrelemmel jár: aki pedig fél, nem lett teljessé a szeretetben.*

*1Ján 4:16 És mi megismertük és elhittük az Istennek irántunk való szeretetét. Az Isten szeretet; és a ki a szeretetben marad, az Istenben marad, és az Isten is ő benne.*

*1Ján 5:1 Mindaz, a ki hiszi, hogy Jézus a Krisztus, Istentől született; és mindaz, a ki szereti a szülőt, azt is szereti, a ki attól született.*

*1Ján 5:2 Abból ismerjük meg, hogy szeretjük az Isten gyermekeit, hogyha az Istent szeretjük, és az ő parancsolatait megtartjuk.*

*1Ján 5:3 Mert az az Isten szeretete, hogy megtartjuk az ő parancsolatait; az ő parancsolatai pedig nem nehezek.*

*1Ján 5:4 Mert mindaz, a mi az Istentől született, legyőzi a világot; és az a győzedelem, a mely legyőzte a világot, a mi hitünk.*

*1Ján 5:5 Ki az, a ki legyőzi a világot, ha nem az, a ki hiszi, hogy Jézus az Isten Fia?!*

*1Ján 5:6 Ez az, a ki víz és vér által jő vala, Jézus a Krisztus; nemcsak a vízzel, hanem a vízzel és a vérrel. És a Szellem az, a mely bizonyságot tesz, mert a Szellem az igazság.*

*1Ján 5:7 Mert hárman vannak, a kik bizonyságot tesznek a mennyben, az Atya, az Ige és a Szent Szellem: és ez a három egy.*

*1Ján 5:8 És hárman vannak, a kik bizonyságot tesznek a földön, a Szellem, a víz és a vér; és ez a három is egy.*

*1Ján 5:9 Ha elfogadjuk az emberek bizonyságtételét, az Isten bizonyságtétele nagyobb: mert az Isten bizonyságtétele az, a mellyel bizonyságot tett az ő Fiáról.*

*1Ján 5:10 A ki hisz az Isten Fiában, bizonyságtétele van önmagában. A ki nem hisz az Istennek, hazuggá tette őt; mert nem hitt abban a bizonyságtételben, a mellyel bizonyságot tett Isten az ő Fiáról.*

*1Ján 5:11 És ez az a bizonyságtétel, hogy örök életet adott nékünk az Isten és ez az élet az ő Fiában van.*

*1Ján 5:12 A kié a Fiú, azé az élet: a kiben nincs meg az Isten Fia, az élet sincs meg abban.*

*Ef 3:14 Ezokáért meghajtom térdeimet a mi Urunk Jézus Krisztusnak Atyja előtt,*

*Ef 3:15 A kiről neveztetik minden nemzetség, mennyen és földön,*

*Ef 3:16 Hogy adja meg néktek az Ő dicsősége gazdagságáért, hogy hatalmasan megerősödjetek az* ***Ő Szelleme által******a belső emberben****;*

*Ef 3:17 Hogy lakozzék a Krisztus a hit által a ti szívetekben;*

*Ef 3:18 A szeretetben meggyökerezvén és alapot vévén, hogy megérthessétek minden szentekkel egybe, mi a szélessége és hosszúsága és mélysége és magassága az Isten jóvoltának,*

*Ef 3:19 És megismerjétek a Krisztusnak minden ismeretet felülhaladó szeretetét, hogy ekképpen beteljesedjetek az Istennek egész teljességéig.*

*Ef 3:20 Annak pedig, a ki véghetetlen bőséggel mindeneket megcselekedhetik, feljebb hogysem mint kérjük vagy elgondoljuk, a mibennünk munkálkodó erő szerint,*

*Ef 3:21 Annak légyen dicsőség az egyházban, a Krisztus Jézusban nemzetségről nemzetségre örökkön örökké. Ámen!*

Azt gondolom a megértéshez fontos a *belső ember* kifejezés. Ez a „lelkiismeretünk”.

Az a belső hang, aki által vezet az Úr. Akitől figyelmeztetést kapunk, ha rosszul akarunk cselekedni, vagy rosszul cselekedtünk. Általában így vezet a Szent Szellem, ha újjá születtünk Krisztusban. Vagy eszünkbe juttatja, „fölhozza” az igét a szívünkből a tudatunkba.

Megeleveníti bennünk, szól hozzánk. Olyankor is, ha szinte „kiugrik” a sorok közül az Ige, amit éppen olvasunk. Érezzük, hogy nekünk szól.

Az, hogy „fölhozza” a tudatunkba, nem azt jelenti, hogy magasabb szintű a tudatunk, csak fizikálisan az agyunk a szívünk fölött helyezkedik el általában, kivéve, ha fekszünk éppen.

Éppen fordított a helyzet. A szívünkben lévő belső meggyőződés mozgatja a tudatunkat, a cselekedeteinket. Nem a „tudatalatti”, mint ahogy rosszul értelmezte az „emberi bölcsességen” alapuló pszichológia. Inkább úgy mondhatnánk: a nem tudatos, a meggyőződéses énünk, vagy a szívbéli hitünk, vagy a „belső ember”. Ezért mondja az újjászületett, hívő embernek az ige:

*Péld 4:23 Minden féltett dolognál jobban őrizd meg szívedet, mert abból indul ki minden élet.*

Ezzel szemben Jézus a megtéretlen ember szívéről beszélt a következő Igékben:

*Mt 15:18 A mik pedig a szájból jőnek ki, a szívből származnak, és azok fertőztetik meg az embert.*

*Mt 15:19 Mert a szívből származnak a gonosz gondolatok, gyilkosságok, házasságtörések, paráznaságok, lopások, hamis tanubizonyságok, káromlások.*

A belső meggyőződésből, ha az óember, a „hústesti természet” uralkodik az emberben és a szelleme halott, akkor csak rossz, önző természetéből fakadó cselekedetek származhatnak. Még akkor is ha látszatra jónak tűnnek. Az emberek cselekedetekkel is tudnak hazudni az önző céljaik beteljesítése érdekében – lásd pl. a farizeusokat. Aminek rossz a gyökere, rossz a gyümölcse.

*Mt 12:33 Vagy legyetek jó fák, és teremjetek jó gyümölcsöt, vagy legyetek romlott fák, és teremjetek romlott gyümölcsöt; mert gyümölcséről ismerik meg a fát.*

*Mt 12:34 Mérges kígyóknak fajzatai, mi módon szólhattok jókat, holott gonoszak vagytok? Mert a szívnek teljességéből szól a száj.*

*Mt 12:35 A jó ember az ő szívének jó kincseiből hozza elő a jókat; és a gonosz ember az ő szívének gonosz kincseiből hozza elő a gonoszokat.*

Az újjászületet embernek mondja az Ige:

*Mt 5:48 Legyetek azért ti tökéletesek, miként a ti mennyei Atyátok tökéletes.*

*Mt 10:16 Ímé, én elbocsátlak titeket, mint juhokat a farkasok közé; legyetek azért okosak mint a kígyók, és szelidek mint a galambok.*

*Lk 6:36 Legyetek azért irgalmasok, mint a ti Atyátok is irgalmas.*

*Mt 24:44 Azért legyetek készen ti is; mert a mely órában nem gondoljátok, abban jő el az embernek Fia.*

*Róm 7:4 Azért atyámfiai, ti is meghaltatok a törvénynek a Krisztus teste által, hogy legyetek máséi, azéi, a ki a halálból feltámasztatott, hogy gyümölcsöt teremjünk Istennek.*

*1Kor 5:7 Tisztítsátok el azért a régi kovászt, hogy legyetek új tésztává, a minthogy kovász nélkül valók vagytok; mert hiszen a mi húsvéti bárányunk, a Krisztus, megáldoztatott érettünk.*

Nyilvánvaló a „régi kovász” a bűnös - ó emberi természet. Az új tészta, a „kovász-nélküliség”, a Krisztusi, újjászületett, bűn nélküli ember.

/Ezért az Úrvacsorát is kovásztalan kenyérrel, a bűn-nélküliség, a megtisztultság, megigazultság jelképével lenne célszerű adni, magunkhoz venni./

*2Kor 5:20 Krisztusért járván tehát követségben, mintha Isten kérne mi általunk: Krisztusért kérünk, béküljetek meg az Istennel.*

*Zsid 10:35 Ne dobjátok el hát bizodalmatokat, melynek nagy jutalma van.*

*Zsid 10:36 Mert békességes tűrésre van szükségetek, hogy az Isten akaratát cselekedvén, elnyerjétek az ígéretet.*

*Zsid 10:37 Mert még vajmi kevés idő, és a ki eljövendő, eljő és nem késik.*

*Zsid 10:38 Az igaz pedig hitből él. És a ki meghátrál, abban nem gyönyörködik a lelkem.*

*Zsid 10:39 De mi nem vagyunk meghátrálás emberei, hogy elvesszünk, hanem hitéi, hogy életet nyerjünk.*

*Zsid 11:1 A hit pedig a reménylett dolgoknak valósága, és a nem látott dolgokról való meggyőződés.*

Belső szívbéli meggyőződés! Teljes elfogadása Istennek, Isten Igéjének. Befogadása a Szent Szellemnek!, a Krisztus – a Szeretet Szellemének!

*Lk 11:13 Ha azért ti gonosz létetekre tudtok a ti fiaitoknak jó ajándékokat adni, mennyivel inkább ad a ti mennyei Atyátok Szent Szellemet azoknak, a kik tőle kérik.*

*Lk 11:9 Én is mondom néktek: Kérjetek és megadatik néktek; keressetek és találtok; zörgessetek és megnyittatik néktek.*

*Katona Csaba*